Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: 40/2003. (III. 27.) Korm. rendelet határozza meg.
Paragraph Index: 1891

2005. február 15-éig rendelet ad ki. 16. Pincerendszerek, természetes partfalak és földcsuszamlások veszélyelhárítási munkálatainak támogatása Elõirányzat: 605,0 millió forint Az önkormányzatok támogatást a pincerendszerek miatt komplex vizsgálat és éves munkaterv alapján, kizárólag belterületi közterület, önkormányzati, állami vagy egyházi tulajdonú intézmény védelme, illetve partfalés földcsuszamlások miatt a településeket, településrészeket érintõ életveszély elhárítása érdekében igényelhetnek. Pincerendszerek esetén csak mesterséges üregek által okozott veszélyhelyzet elhárítása támogatható. Természetes partfalnak – a támogatás szempontjából – a földfelszín olyan természetes úton kialakult szintkülönbség változása tekinthetõ, ahol a szintkülönbség meghaladja a 3 métert és felületének legalább 2/3 részében 60°-nál meredekebb. Földcsuszamlások esetén további megkötés, hogy az életveszély-elhárítás legalább három ingatlant érint, illetve a rétegcsúszás árvizet vagy más katasztrófahelyzetet idézhet elõ. A támogatásról a belügyminiszter határoz az általa kinevezett szakértõi bizottság vizsgálata és javaslata figyelembevételével. A nyújtható támogatás mértéke a tervezett tárgyévi munkák értékének 60%–90%-a, az önkormányzat éves költségvetésétõl függõen. A támogatás igénylésének, döntési rendszerének, folyósításának, felhasználásának és elszámolásának részletes szabályairól a belügyminiszter 2005. január 31-éig rendelet ad ki. 17. A 2004. évi jövedelemdifferenciálódás mérséklésénél beszámítással érintett önkormányzatok támogatása Elõirányzat: 5 300,0 millió forint Az érintett települési önkormányzatokat – a Magyar Köztársaság 2004. évi költségvetésérõl és

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes